Tito Mboweni

Tito Titus Mboweni (16. märts 1959 Tzaneen – 12. oktoober 2024 Johannesburg) oli Lõuna-Aafrika Vabariigi poliitik (Aafrika Rahvuskongress).

Keskkooli lõpetamise järel õppis Tito Mboweni aastatel 1979–1980 Põhjaülikoolis (tänapäeval Limpopo Ülikool) kaubandust. 1980. aastal läks ta poliitiliselt põhjustel eksiili Lesothosse, kus ühines Aafrika Rahvuskongressiga ja omandas Lesotho Ülikoolis 1985. aastal bakalaureusekraadi poliitikateaduste ja majanduse erialal. Magistrikraadi majanduse alal sai ta East Anglia Ülikoolis 1987. aastal. 1990. aastate algul pöördus ta pagendusest Lõuna-Aafrika Vabariiki tagasi ja oli seejärel Aafrika Rahvuskongressi majanduspoliitika osakonnajuhataja. 1994. aasta maist kuni 1998. aasta juulini oli ta Lõuna-Aafrika Vabariigi tööminister. 1999–2009 oli ta Lõuna-Aafrika Vabariigi Reservpanga direktor. Alates 9. oktoobrist 2018 oli Tito Mboweni Lõuna-Aafrika Vabariigi rahandusminister.Tito Mboweni South African History Online 5. augustil 2021 astus Mboweni rahandusministri ametist tagasi.

 Viited 

Kategooria:Lõuna-Aafrika Vabariigi poliitikud
Kategooria:Rahandusministrid
Kategooria:Sündinud 1959
Kategooria:Surnud 2024